Viborger Samler, 1805-07-11
Det fra Vestindien nylig hjemkomne og Hr. Grosserer Larsen tilhørende Skib, som føres af Kapt. Holm, har paa Hjemreisen havt en besynderlig Tildragelse. De gik den 7 April om Morgenen fra Vestenden paa St. Kroix. Om Middagen bleve de prajede af en engelsk Kutter, som fortalte dem, at der opholdt sig en Sørøver i Nærheden, af St. Thomas, der ikke var andet end en stor Søebaad med 15 Mk. med Geværer og Muskedonnere. Han havde tit været efter den; men den roede straxlige i Vinden, og undgik derved, Kapt. Holm og hans Folk satte sig for at værge sig, De vare ogsaa 15 Mk. men uden andre Vaaben, end Haandspager, Kobeen eller des. Den eneste Kanonde havde, var der ingen Kugler til. Hen paa Eftermiddagen saae de en Baad som den beskrevne seile efter dem, som om Aftenen løb op og fyrede et Musketskud. De Danske brasede op. Sørøveren prajede paa engelsk og fik til Svar: Dansk fra St. Kroix til Kbhn. Han forlangte at man skulde sætte Baad ud og komme ombord. Kapt. Holm vægrede sig herfor og sagde: De kunde komme til ham hvis de vilde ham noget. Herpaa begyndte en Fyren med Geværer som varede omtrent en Times Tid, hvorved mange Kugler gik igjennem Seil, Baade, Vandfade, Lensporte, eller bleve siddende i Master og Planker, men til Lykke ingen qvæstedes. Nuholdt han op at fyre, roede under stort Anskrig løs, og lagde til Storrøstet agter om Styrbord for at entre. De Danske stode alle færdige til at tage imod dem. Overstyrmand Lassen greb en Slibesteen, sprang op paa Reilingen og kastede den ned paa Fjenden, men den forreste af de en trende Røvere gav ham i det samme et Sabelhug over Hovedet som trængte igiennem Hatten. Den danske Tømmermand strakte denne Røver ved et Drag med en Haand spag paa Dækket, hvor han fik sin Rest og blev kastet overbord; Understyrmand Skougjorde det samme ved den Røver, der fulgte den første, og den tredie Entrende deisede ved et kraftigt Slag baglends overbord. Dette, som skede i et Øjeblik, bevægede Røverne til at sakke noget agter ud fra Skibet. Holms Folk vare imidlertid ikke ørkesløse, de fik deres Kanon bragt om Styrbord side, og istedet for Kugle ladede de med et fiirkantet Stykke Jern. - Røveren roede atter til for at giøre et nyt Forsøg, hvorpaa de Danske affyrede deres Kanon paa dem, og hørte dem give et hæsseligt Skrig derved men kunde i Mørket ikke bemærke videre, end at han strax forlod Skibet. - Man tog nu Hvile efter holdt Batallie. Kl. 11 om Natten mærkede man en Røver skjult i Mesansrøftet, som der var bleven hængende. Han blev tagen op og bundet. Man anstillede nu et Eftersyn overalt udenbord og fandt da endnu een, som holdt sig ved Roret med blot Hovedet over Vandet. Ogsaa ham tog man op og bandt. Af Frygt for, at en og anden Sørøver endnu kunde angribe dem, og hvis han fik Overhaand, af disse Fangers Beretning ophidses til Hævn, og i Betragtning af, at det vilde svække deres Modstand at holde Vagt over disse, vedtoges enstemmigt, at de skulde kastes overbord, som og skede. Den ene af disse talede intet uden spansk. Den anden talede tillige fransk og engelsk. Han sagde, at de hørte hjemme paa en spansk Øe, men at Besætningen bestod af alle Nationer, dog ingen Danske. Han tilstod, at havde de faaet Overhaand, vilde de dræbt Folket, plyndret Skibet og derpaa brændt det.